महिला ने फांसी लगाई, लिखा-आप वाइफ के साथ सदा खुश रहें
युवती ने अपने पति के नाम सुसाइड नोट भी लिखा है और कहा कि हमें माफ कर देना, तू फिक्र मत करना हम आपको कभी परेशान नहीं करेंगे, आप अपनी लाइफ खुशी से जीना, भगवान करें तुम्हारी दूसरी वाइफ तुम्हें हर खुशी दे, हमेशा हंसते रहना।
रावतभाटा| 5माह पहले मॉडलिंग और टीवी सीरियल में काम करने वाले युवक से प्रेम विवाह करने वाली विवाहिता ने अपने ससुराल में फंदा लगाकर आत्महत्या कर ली। पुलिस के अनुसार चारभुजा झालरबावड़ी निवासी मौसम विभाग के पास 20 वर्षीय नानी उर्फ लक्ष्मी धाकड़ ने शुक्रवार को दोपहर में घर में फांसी का फंदा लगाकर आत्महत्या कर ली। लक्ष्मी पुत्री जगन्नाथ खेमाखेड़ा निवासी थी और चारभुजा झालरबावड़ी निवासी कृष्ण गौतम से लगभग 5 महीने पहले प्रेमविवाह किया था। कृष्ण गौतम पहले ईमित्र पर काम करता था और युवती के संपर्क में आया था। विवाहिता युवती द्वितीय वर्ष में पढ़ रही थी। आत्महत्या की सूचना मिलने पर एसडीएम राजेंद्रसिंह शेखावत, सीआई प्रेमदान रतनू ने मौका निरीक्षण किया। मृतका के शव को मोर्चरी में रखवाया गया है। परिजनों को सूचना दी गई है, आने पर पोस्टमार्टम शनिवार को कराया जाएगा। डीएसपी राजाराम ने भी मौका निरीक्षण किया।
एसडीएमने जांच शुरू की
विवाहिताके विवाह को 7 साल से कम हुए थे, इसलिए मामले की जांच एसडीएम राजेंद्रसिंह शेखावत ने शुरू कर दी है। उन्होंने ससुराल पक्ष के लोगों के बयान लिए है। महिला के परिजन शनिवार को रावतभाटा पहुंचेंगे।
hin_Deva hin_Deva hin_Deva hne_Deva hin_Deva